CELEX: 32020R2097
Language: mt
Date: 2020-12-15 00:00:00
Title: Regolament tal-Kummissjoni (UE) 2020/2097 tal-15 ta’ Diċembru 2020 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill rigward l-Istandard Internazzjonali tar-Rapportar Finanzjarju 4 (Test b’rilevanza għaż-ŻEE)

16.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 425/10
               
            
         REGOLAMENT TAL-KUMMISSJONI (UE) 2020/2097
         tal-15 ta’ Diċembru 2020
         li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill rigward l-Istandard Internazzjonali tar-Rapportar Finanzjarju 4
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta’ Lulju 2002 rigward l-applikazzjoni ta’ standards internazzjonali tal-kontabilità (1), u b’mod partikolari l-Artikolu 3(1) tiegħu,
         Billi:
         
                     (1)
                  
                  
                     Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta’ Ottubru 2008.
                  
               
                     (2)
                  
                  
                     Fil-25 ta’ Ġunju 2020, il-Bord tal-Istandards Internazzjonali tal-Kontabilità ppubblika l-Estensjoni tal-Eżenzjoni Temporanja mill-Applikazzjoni tal-IFRS 9 (emendi għall-Istandard Internazzjonali tar-Rapportar Finanzjarju (IFRS) 4 Kuntratti tal-Assigurazzjoni).
                  
               
                     (3)
                  
                  
                     L-emendi għall-IFRS 4 għandhom l-għan li jindirizzaw il-konsegwenzi kontabilistiċi temporanji tad-dati effettivi differenti tal-IFRS 9 Strumenti Finanzjarji u tal-IFRS 17 li jmiss Kuntratti tal-Assigurazzjoni. B’mod partikolari, l-emendi għall-IFRS 4 jestendu d-data ta’ skadenza tal-eżenzjoni temporanja mill-applikazzjoni tal-IFRS 9 sal-2023 biex b’hekk id-data effettiva tal-IFRS 9 tiġi allinjata mal-IFRS 17.
                  
               
                     (4)
                  
                  
                     Ir-Regolament tal-Kummissjoni (UE) 2017/1988 (3) stabbilixxa l-1 ta’ Jannar 2021 bħala d-data ta’ skadenza tad-differiment fakultattiv tal-applikazzjoni tal-IFRS 9 għal entitajiet li b’mod predominanti jwettqu attivitajiet ta’ assigurazzjoni, inkluż is-settur tal-assigurazzjoni ta’ konglomerat finanzjarju li jaqa’ fil-kamp ta’ applikazzjoni tad-Direttiva 2002/87/KE tal-Parlament Ewropew u tal-Kunsill (4).
                  
               
                     (5)
                  
                  
                     Jenħtieġ li dawn l-entitajiet jitħallew jipposponu l-użu tal-IFRS 9 mill-1 ta’ Jannar 2021 sal-1 ta’ Jannar 2023.
                  
               
                     (6)
                  
                  
                     Wara konsultazzjonijiet mal-Grupp Konsultattiv Ewropew għar-Rappurtar Finanzjarju, il-Kummissjoni tikkonkludi li l-emendi fl-IFRS 4 jissodisfaw il-kriterji għall-adozzjoni stipulati fl-Artikolu 3(2) tar-Regolament (KE) Nru 1606/2002.
                  
               
                     (7)
                  
                  
                     Għaldaqstant jenħtieġ li r-Regolament (KE) Nru 1126/2008 jiġi emendat skont dan.
                  
               
                     (8)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Regolatorju tal-Kontabilità,
                  
               ADOTTAT DAN IR-REGOLAMENT:
         
            Artikolu 1
            Fl-Anness tar-Regolament (KE) Nru 1126/2008, l-Istandard Internazzjonali tar-Rappurtar Finanzjarju (IFRS) 4 Kuntratti tal-Assigurazzjoni jiġi emendat kif stipulat fl-Anness ta’ dan ir-Regolament.
         
         
            Artikolu 2
            Kull kumpanija u kull konglomerat finanzjarju kif definit fl-Artikolu 2 tar-Regolament (UE) 2017/1988 għandhom japplikaw l-emendi msemmija fl-Artikolu 1 ta’ dan ir-Regolament mill-1 ta’ Jannar 2021 għas-snin finanzjarji li jibdew mill-1 ta’ Jannar 2021 jew wara.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-15 ta’ Diċembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 243, 11.9.2002, p. 1.
         
            (2)  Ir-Regolament tal-Kummissjoni (KE) Nru 1126/2008 tat-3 ta’ Novembru 2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill (ĠU L 320, 29.11.2008, p. 1).
         
            (3)  Ir-Regolament tal-Kummissjoni (UE) 2017/1988 tat-3 ta’ Novembru 2017 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill rigward tal-Istandard Internazzjonali tar-Rapportar Finanzjarju 4 (ĠU L 291, 9.11.2017, p. 72).
         
            (4)  Id-Direttiva 2002/87/KE tal-Parlament Ewropew u tal-Kunsill tas-16 ta’ Diċembru 2002 dwar is-superviżjoni supplementari ta’ istituzzjonijiet ta’ kreditu dwar impriżi ta’ assigurazzjoni u ditti tal-investiment f’konglomerat finanzjarju u li temenda d-Direttivi tal-Kunsill 73/239/KEE, 79/267/KEE, 92/49/KEE, 92/96/KEE, 93/6/KEE u 93/22/KEE, u d-Direttivi 98/78/KE u 2000/12/KE tal-Parlament Ewropew u tal-Kunsill (ĠU L 35, 11.2.2003, p. 1).
      
      
         
            ANNESS
            Estensjoni tal-Eżenzjoni Temporanja mill-Applikazzjoni tal-IFRS 9
            
               Emendi għall-IFRS 4
            
            
               Emendi għall-IFRS 4 Kuntratti tal-Assigurazzjoni
               
            
            Il-Paragrafi 20 A, 20J u 20O qegħdin jiġu emendati.
            
               Eżenzjoni temporanja mill-IFRS 9
            
            
                     
                        20 A
                     
                     
                        L-IFRS 9 jindirizza l-kontabbiltà għall-istrumenti finanzjarji u huwa effettiv għal perjodi annwali li jibdew fl-1 ta’ Jannar 2018 jew wara. Madankollu, fil-każ ta’ assiguratur li jissodisfa l-kriterji fil-paragrafu 20B, dan l-IFRS jipprovdi eżenzjoni temporanja li tippermetti, iżda ma timponix, li l-assiguratur japplika l-IAS 39 Strumenti Finanzjarji: Rikonoxximent u Kejl pjuttost milli l-IFRS 9 għal perijodi annwali li jibdew qabel l-1 ta’ Jannar 2023. Assiguratur li japplika l-eżenzjoni temporanja mill-IFRS 9 għandu:
                        
                                    (a)
                                 
                                 
                                    ...
                                 
                              ...
                     
                  
                     
                        20J
                     
                     
                        Jekk entità ma tibqax tikkwalifika għall-eżenzjoni temporanja mill-IFRS 9 minħabba valutazzjoni mill-ġdid (ara l-paragrafu 20G(a)), allura l-entità tiġi permessa biex tkompli tapplika l-eżenzjoni temporanja mill-IFRS 9 biss sa tmiem il-perjodu annwali li jkun beda immedjatament wara dik il-valutazzjoni mill-ġdid. Madankollu, l-entità ikollha tapplika l-IFRS 9 għal perjodi annwali li jibdew fl-1 ta’ Jannar 2023 jew wara. Pereżempju, jekk entità tiddetermina li m’għadhiex tikkwalifika għall-eżenzjoni temporanja mill-IFRS 9 bl-applikazzjoni tal-paragrafu 20G(a) fil-31 ta’ Diċembru 2018 (tmiem il-perjodu annwali tagħha), allura l-entità tiġi permessa biex tkompli tapplika l-eżenzjoni temporanja mill-IFRS 9 biss sal-31 ta’ Diċembru 2019.
                        ...
                     
                  
               
                  Eżenzjoni temporanja minn obbligi speċifiċi f’IAS 28
               
            
            
                     
                        20O
                     
                     
                        Il-paragrafi 35–36 tal-IAS 28 Investimenti f’Kumpaniji Assoċjati u Impriżi Konġunti jobbligaw lill-entità tapplika politika uniformi ta’ kontabilità meta tuża l-metodu tal-ekwità. Madankollu, għall-perjodi annwali li jibdew qabel l-1 ta’ Jannar 2023 entità tkun permessa, iżda mhux obbligata, li żżomm il-politiki ta’ kontabilità rilevanti applikati minn dik il-kumpanija assoċjata jew impriża konġunta kif ġej:
                        
                                    (a)
                                 
                                 
                                    ...
                                 
                              ...